钦定古今图书集成/明伦汇编/交谊典/第042卷 > 《与张龙坪兵备》唐·顺之
## 钦定古今图书集成/明伦汇编/交谊典/第042卷 > 《与张龙坪兵备》唐·顺之

获侍同途，又获侍同舟，日夕奉教，皆出邂逅，非素所
期。然公久垂念于仆而仆未之知，仆亦久欲晤公而
公未之知，则又不可谓非素所期也。《维扬、班荆，自此
奉晤》；《下邳分辔》，自此奉别。“长川”举杯同于欢笑，“惊风”
折樯同于险厄。数日之间，而聚散惊喜之不可常。世
事大率如此，达人观之，可一解颐也。别后承遣使致
手书，殊感相念。兹过临清，使者蒋继先、王清等还，附
谢，伏惟垂照。